**Referat styremøte 18/6 2019**

Til stede: Kristina Sandbrekkene, Hanne Jenum, Anders Aamann, Jørn Evensen, Lars Lotherington

Plass: Arendalsgata 20c

1. **Sagene Bar**

Styret har fått inn flere klager fra beboere angående støy og lukt fra Sagene Bar. Vi har vært i kontakt med nærliggende borettslag, men konkluderer dessverre med at det bare er vårt borettslag som har problem med baren. Ettersom vi tidligere har vært i dialog med kommunen uten å få hjelp, er vi rådville på hvordan vi skal gå videre – men ser på muligheter for å gjøre luft- og lydmålinger for å underbygge hvor ille flere av beboerne opplever dette, i håp om at det kan hjelpe vår sak.

1. **Rens/boning av gulv**

Gulvet i D-blokka er i behov av rens/boning, noe som skulle vært gjort allerede i fjor. Vi ser på løsning for å dette gjort i løpet av kort tid.

1. **Trappeløp**

Trappeløpene er veldig slitt og det må gjøres en jobb, forslagsvis å slipe ned og legge nytt belegg. Vil være en større sak som må budsjetteres, og det vil derfor tidligst kunne gjøres noe neste år.

1. **Utelys over inngang mot øst**

Det har kommet innspill fra beboere med ønske om belysning over inngangen mot øst. Styret vil se på dette og bestille elektriker for jobben.

1. **Parkering forbudt**

Vi opplever til stadighet parkering i garasjen utenfor oppmerkede områder. Det vil bli satt opp skilt som viser hvor det ikke er lov å parkere.

1. **Hasj**

Vi har fått in klager fra beboere om sterk hasjlukt i flere leiligheter. Styret informerer alle beboere om at dette er ulovlig, men har ikke myndighet til å gjøre mer. Vi oppfordrer alle beboere til å ringe politiet når de mistenker bruk av ulovlige rusmidler.